Жан-Воклен дьо ла Френе
Филис
задрямала бе тя…

Превод от френски: Кирил Кадийски, 2004

chitanka.info

Филис — задрямала бе тя

сред лилии и сред цветя

и край лика й с чар небесен

амури с трепкащи крилца

палуваха като деца

и пееха безгрижна песен.

И аз се радвах от сърце

на прелестното й лице,

но моят разум ми пошушна:

ти луд ли си? Не ми се май,

да поприкрие чакаш май

тя свойта прелест простодушна.

И леко, от ветрец по-тих

пристъпих аз и се склоних

и я целунах най-накрая

по пурпурните й уста

и се опих от прелестта,

каквато вкусват само в рая.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.